Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 217

1. évfolyam Témakör Tartalom Rendgyakorlatok, téri tájékozódás Segítséggel sorakozás, egyszerű alakzatok (kör, vonal, oszlop) kialakítása. Térbeli tájékozódást segítő fogalmak (előtte, mellette) alkalmazása helyzetgyakorlatokkal (járás, futás, kúszás, mászás, csúszás, gurulás, ugrás, függeszkedés). Alapmozgások Segítséggel: Talpon, sarkon, lábujjhegyen járás talajon ütemtartás nélkül, egyensúlyozó járás két vonal között. Lépcsőn járás fokonként utánlépéssel (le, fel) kapaszkodás mellett. Mászás szabadtéri játékokra, bordásfalra (le, fel), fokonkénti utánlépéssel. Csúszás hason, tornapadon húzómozgással. Gurulás a hossztengely körül hason fekvésből indítva, nyújtott testtel (jobbra, balra). Szökdelés terpeszben játékosan, karikába ki- és beugrások, leugrások különböző magasságból. Függeszkedés bordásfalon, helyes fogás kialakítása. Irányítással: Futkározás kötöttségek nélkül. Mászás térden és kézre támaszkodva talajon és tornapadon, állatok mozgásának utánzása. Kúszás sima talajon, habszivacs töltésű tornaszőnyegen. Alapvető testhelyzetek, testrészekkel végezhető szabad- és kéziszergyakorlatok Segítséggel: Statikus helyzetek (ülés, állás, fekvés, guggolás) felvétele utánzás alapján. Izolációs gyakorlatok: különböző testrészek (fej, kar, törzs, láb) elkülönített mozgásának (fordítás, emelés, hajlítás, nyújtás, zárás) gyakorlatai utánzás alapján játékos formában, szimmetrikus tartással. Páros gyakorlatok mondókával egybekötve (pl. harangozás, fűrészelés). Légzőgyakorlatok Segítséggel: Álló helyzetben kar fel- és leengedésével a légzések (ki- és belégzés) szabályozása utánzással. Dobások, labdás gyakorlatok Segítséggel: Labdaforgatás, a labda megfogása, gurítása ülő helyzetben. Labda dobása egy és két kézzel, megadott irányba. Játékos versenyek Segítséggel: Sorverseny, akadályverseny, a tanult mozgáselemek alkalmazása, elemi szabályismeret. Kötélhúzás párosával.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes